Sino 'yan?
Ang boses na 'yan, si Ginoong Ardd ba 'yan?
Ang suot niya!
Ako si Ardbeg, isang Banal na Kabalyero na naglilingkod kay Haring Arthur!
Matagal kong hinintay ang araw at pagkakataon na 'to!
Paparusahan ko kayong lahat,
kayong angkan ng demonyo!
Isang Banal na Kabalyero ni Haring Arthur si Ginoong Ardd?
Ang angkan ng demonyo?
Ang angkan na sumupil sa Britannia no'ng Banal na Digmaan?
ANG NILINLANG
Percival, alam mo ba 'yon?
Oo!
Sinabi 'yon ni Dolchomonte sa 'kin.
Ang mga angkan ng demonyo sa nayon na 'to,
ang mga tumangging makisali sa Banal na Digmaan.
E, ano naman?
Ang mahalaga lang, kung kasapi ba sila sa angkan ng demonyo o hindi.
'Yon lang.
Dapat silang turuan ng leksiyon
kung gaano karaming tao ang naging biktima sa Banal na Digmaan
may 16 taon na ang nakararaan.
'Yan ang...
Rosko, basura, merushito, metetoma!
Ano'ng nangyari?
Nawala ang buong angkan ng demonyo!
Ang mahiwagang kagamitan na 'to ang nagkulong sa mga lintik na 'yon,
ang tinatawag na "Ambar ng Apat na Arkanghel".
Kaya nitong magkulong ng higit pa
sa kayang gawin ng dating Ambar ng diyosa.
Aray...
Ha? Nasaan si Dolchomonte?
Kalma lang, bata.
Ang demonyong sinusubukan kang durugin sa kamay nito,
nakakulong na sa loob nitong...
Kulay luntian ang buhok
na mukhang pakpak ng isang ibon?
Ang bitbit niya sa likod niya!
Ang relyebeng dragon!
'Yon ang kinuha mula kay Ironside...
Kung gano'n, ikaw siguro si...
Ikaw ba ang gumawa n'on?
Ano?
Kaibigan ko si Dolchomonte!
Mababait din ang iba niyang kasama!
Itinuturing mong kaibigan ang isang nagmula sa angkan ng demonyo?
Sinasabi mong mabubuti ang mga nasa angkan ng demonyo?
Mukhang totoo nga ang propesiya tungkol sa pagwasak mo sa mundo!
Ang lakas ng loob mong makipagkaibigan sa angkan ng demonyo,
bubuwit ka!
Upang mabuo ang pinapangarap na mundo ni Haring Arthur
at para sa mga namatay,
dito na matatapos ang buhay mo!
Itigil n'yo 'yan, Ginoong Ardd!
Malapit naming kaibigan si Percival!
Pakiusap, manahimik ka at umalis na kayo rito.
Wala na kayong kinalaman dito, Anne at Nasiens!
Hindi! Hindi ako mananahimik o aalis!
Kung may mga dahilan kayo,
gano'n din kami!
Niligtas kami ni Percival
no'ng nagdudusa kami sa kamay ng mga kasamahan mo.
Isa siyang bayani!
Akin na ang ambar!
Ibalik mo silang lahat!
Manahimik ka!
Halika, Kellie!
O mas maganda kung Cernunnos!
Tapusin mo na ang kabalyerong mula sa propesiya!
Napakalaki niya!
Si Kellie ba 'yan?
Isang maalamat na halimaw si Kellie na sinasabing nagmula sa purgatoryo!
Umilag ka, Percival!
Muntik na 'yon!
Percival! Ang mga sungay niya!
Patamaan mo ang mga sungay niya para mapigilan mo siya!
Heto na!
Dumating na ang oras para gamitin ang espadang ito!
Paano?
Kasing tibay ang sungay niya ng granate, na mas matigas pa sa bakal!
Kung gano'n...
Hiwa!
Percival!
Natatakot ako!
Halinghing!
Ayos!
Hindi niya ako mahahanap dito!
Pinunong Sin!
Ano'ng nangyari?
Pinunong Sin!
Patay ka na ba? Sin! Pinunong Sin!
Salamat naman! Buhay pa siya!
Naku...
Hindi ba dapat hinahayaan mo akong matulog nang mahimbing?
Ano'ng kaguluhan 'yon?
Tuwang-tuwa siyang pahirapan si Percival!
Napakasama niya!
Sa bilis niya, hindi ko siya mapapantayan kahit gamitin ko pa ang mahika ko!
Uy, Kellie!
Tigilan mo na ang paglalaro at tapusin mo na siya...
Hindi ko hahayaang patayin mo si Percival!
Anne...
Niloko mo 'ko.
Nakikita ng mahika ko ang mga kasinungalingan,
kaya paano...
Hindi ako nagsinungaling.
Isang kasinungalingan ang pagiging mangangaso mo!
Hindi 'yon kasinungalingan.
Dati talaga akong mangangaso.
Ngunit ngayon, imbes na mga halimaw ang hinuhuli ko,
ang angkan ng mga demonyo na ang pinupuntirya ko.
Nagsinungaling ka rin no'ng sabihin mong tutulungan mo kami
sa pagligtas sa mga kaibigan namin, tama?
Hindi ako nagsinungaling!
Kung mga kaibigan mo nga sila, naisip kong dapat akong tumulong.
Ngunit hindi ko naisip
na kabilang ang isa sa kanila sa Apat na Kabalyero ng Katapusan.
Pero hindi malinis ang hangarin mo.
Kung hindi dahil sa mga batang ito, hindi ka makakapasok sa nayon.
Hindi lang pinagmumukhang tao ng harang ang angkan ng demonyo,
pinipigilan rin nitong makapasok
ang mga may hangaring pumatay at manakit.
Tama 'yon!
Upang makapasok sa nayong ito,
sinamantala ko ang nararamdaman mo!
Pakiusap! Akin na ang ambar!
Ano'ng binabalak mong gawin kung susundin kita?
Siyempre, papakawalan ko sila!
Ang angkan ng demonyo...
wala silang intensiyong saktan kami!
Hindi maiintindihan ng isang batang kagaya mo
ang mala-impiyernong paghihirap na nasaksihan ng mga tao
sa kasagsagan ng Banal na Digmaan laban sa angkan ng demonyo.
Isang inang humahagulgol
habang hawak ang kamay ng anak niyang nabagsakan ng mga bato.
Magkapatid na batang sinusuong ang apoy sa paghahanap sa magulang nila.
At isang ama na tumatangis
habang karga-karga ang sunog niyang anak.
Makinig ka, Anne!
Ang paglitaw ng isang kabalyerong mula sa propesiya
ang magdadala ng trahedya na higit pa sa sakunang dinulot ng angkan ng demonyo,
ang katapusan ng mundo!
Upang maiwasan 'yon, kailangan kong tapusin siya, kahit bata lang siya!
Ano'ng ginagawa mo, Percy?
'Wag mong sayangin ang kakayahan ng bagong espada mo.
Pero napakatigas ng mga sungay niya!
Hindi magagasgasan ng espada ng dragon o ng mahiwagang espada ko 'yon!
Bakit mo 'yan ginagamit nang magkahiwalay?
Ha?
Imbes na magkahiwalay,
dapat kong gamitin ang dalawang 'to...
Pagsamahin mo ang mga 'yan.
Sapat na 'to!
Nagawa ko!
Hindi lang nakukuha ng isang armas na binalutan ng mahika
ang mga katangian n'ong mahika.
Maging ang mapanirang lakas at puwersa nito,
mas tumitindi kaysa sa dati.
Lalo na kung nababalutan ito ng mahika ng "pamiminsala"...
Halos sampung beses ang lakas nito.
Nagawa ko!
Ayos! Ang galing n'on!
Mga kasama, nakita n'yo ba 'yon?
Huwag kang magpakakampante!
Ha?
Kellie!
Durugin mo siya ng mga panga mo!
Percival!
Tumigil 'yong aso!
Nasiens, ngayon na!
Sige!
Mahamog na Ulan, Belladonna.
Ayos ka lang ba?
Oo. Salamat, Nasiens!
Hay, naku! Pinag-alala mo 'ko!
Masyado akong nadala.
Hindi ka dapat tumatawa ngayon!
Huminahon kayo...
Ngayon, ang Banal na Kabalyerong si Ardbeg na lang ang natitira.
Uy, tumatakas siya!
Madiskarteng pagtakas ang tawag dito!
Uy, hahayaan na lang ba natin siya at magpatuloy na lang?
Hindi!
Kailangan natin mabawi ang ambar sa kaniya at iligtas ang lahat!
Oo nga pala.
Tanga.
Nawala na siya.
Mahirap ang sitwasyon natin.
Malamang pumunta siya sa Grotong Kristal.
Sa 'yo 'to, di ba?
Mahalaga sa 'kin 'yan!
Salamat po, Lakay!
Anne, tulungan mo 'ko.
- Mukhang wala na akong pagpipilian. - Uy, ano 'yong Grotong Kristal?
Isa 'yong kuwebang malapit sa nayon.
Mukhang doon siya nagkukuta ngayon.
Hayan!
Salamat!
Tara! Iligtas natin si Dolchomonte!
Ikaw si Percival, di ba?
Balak mo ba'ng tulungan ang mga taganayon, kahit na mula sila sa angkan ng demonyo?
Opo.
Dahil kaibigan ko na si Dolchomonte at naging mabait sila sa 'kin!
Ngunit hindi nito mababago ang katotohanan
na matagal nang nakikipagdigma ang lahi nila sa inyong mga tao.
Gano'n ba?
Hindi gano'n ang nakikita ko.
Talaga?
Hindi dahil isang tao si Ama, na pumatay kay Lolo,
kamumuhian ko na ang lahat ng tao.
At hindi dahil masamang Banal na Kabalyero si Ama,
hindi ko na gugustuhing maging isang Banal na Kabalyero.
Mayroon pa ring mababait at nakahahangang na Banal na Kabalyerong tulad ni Howzer.
Parang gano'n na rin 'yon!
Basta ang mahalaga maging mabuti!
Lubusan ko ng naiintindihan ang pananaw mo.
Kung gano'n, aasahan kong ililigtas mo silang lahat, Percival.
Ako na ang bahala!
Sumasakit ang tiyan ko.
Sige na. Maiwan ka na rito.
Tayo na, mga kasama, Tara na sa Grotong Kristal!
Ako ang pinuno kaya ako sundan n'yo!
Kailan pa?
Wala na akong pagpipilian pa kundi ang samahan at bantayan sila.
Kakaibang bata siya.
Isa lang siyang mangmang na probinsyano.
Pero naiintindihan ko na ngayon.
Siya ang kabalyero mula sa propesiya.
Ang isa sa Apat na Kabalyero ng Katapusan.
Ang nakatakdang magbibigay ng pag-asa sa mundo, 'no?
Ito na siguro 'yon.
Nakausling batong kristal... Mukhang ito na nga 'yon.
Nakakaramdam ako ng nakakakilabot na mahika.
Bitag siguro 'yan n'ong buwisit na 'yon.
- 'Wag kayong magpadalos-dalos... - Tara na!
- Sige! - Tara na, bilis!
- Uy, sandali lang, Percival! - Hoy! Di ba ako ang pinuno?
Grabe!
Napakaganda nito.
Mapagkakakitaan siguro ang mga 'to!
Hindi ka talaga romantiko.
Mga kasama, mag-ingat kayo sa tinatapakan n'yo!
Ingatan mo rin ang ulo mo.
Nasa malalim na bahagi na tayo. Gaano ba kalayo ang daanang ito?
Kumikipot na rin ang daanan.
Hindi magkakasya ang Lakay rito.
Sige na! Magpakita ka na, duwag!
Ang Dakilang si Donny ang haharap sa 'yo!
Bigla kang tumatapang kapag pabor sa 'yo ang sitwasyon, Donny.
Kung gano'n, hahayaan kitang manguna!
Uy! Tigilan mo 'yan!
Pero parang tama naman si Donny.
Tungkol saan?
Pakiramdam ko siya ang pinakamahinang Banal na Kabalyerong nakaharap natin.
Tama ka.
Kung ikokompara kay Ironside, parang baguhan siya kung makipaglaban.
Hindi lang 'yon.
No'ng nakipaglaban siya kay Percival o kay Anne, di siya gumamit ng mahika.
Nakakapagtaka 'yon.
Tama kayo.
Hindi ako mahusay sa pakikipaglaban.
Ginoong Ardd, nasaan kayo?
Dahil sa alingawngaw ng kristal,
di natin matukoy kung nasaan siya o kung gaano siya kalayo.
Bukod pa ro'n, mahabang oras ang kailangan bago makita ang epekto ng aking mahika.
Kung di ko kayo dadalhin at ikukulong sa lugar na 'to, matatalo ako.
Kailangan ng mahabang oras?
Kahit na ikulong mo kami rito, di kami magpapatalo!
Tama! Mahuhuli ka rin namin!
Ang sisigla n'yong mga bubuwit.
Ngunit kailangan n'yong mag-ingat.
Baka ang nanghuhuli ang siyang mahuli.
Tama na 'yan. Magpakita ka na...
Hindi ko makita ang nasa harapan ko!
Ano ba'ng ginagawa mo?
Biglang lumaki ang salakot ko at...
Ha?
Biglang dumilim ang paligid.
Pati ba naman ikaw?
Ano naman ngayon?
Percival!
Percival, ano'ng nangyari sa 'yo?
Bago mo sabihin 'yan, tingnan mo ang sarili mo!
Nasiens, ikaw ba 'yan?
Hindi 'to maaari.
Hindi kaya nagiging...
mga sanggol tayo?
Nahihirapan na akong tumayo...
Ayos ka lang ba?
Huli na nang maisip n'yo.
Ginoong Ardd!
May kakayahan akong paatrasin ang buhay ng mga tao
na may 50-yarda ang lapit sa 'kin, kaya bumabalik sila sa pagiging sanggol.
Ito ang aking mahika, "Kabaligtaran".
Hindi na kayo makakalaban sa kalagayan n'yo ngayon.
Ako na ang panalo.
Percival! Donny!
Umatras na muna tayo!
- Hay naku! - Hay naku!
Kayong dalawa! Bakit kumikilos kayong parang sanggol?
Maaaring magkakaiba ang mga epekto,
ngunit babalik ang mga isip n'yo sa pagkabata gaya ng katawan n'yo.
Hindi 'to maaari...
Ang kailangan ko na lang gawin, tapusin ang misyon ko.
Di na nakakagulat para sa isa sa Apat na Kabalyero ng Katapusan.
Kahit sanggol ka lang, hindi ka umiiyak. Matibay talaga ang loob mo.
Bago kita tapusin, kailangan ko munang kunin ang relyebeng dragon.
Uy, bumitaw ka!
Sanggol lang siya, pero napakalakas niya!
Hindi ako nakikipaglaro sa 'yo!
'Wag kang gumapang sa braso ko!
Bubuwit ka!
Ang lakas ng loob mong insultuhin ako!
Tatapusin na...
Anne!
Maghintay ka rito!
Sana maintindihan mo, Anne!
Kailangang puksain ang Apat na Kabalyero ng Katapusan
anuman ang mangyari.
Ayaw ko na ulit maranasan ang sakit na 'yon.
O danasin pa 'yon nang kahit na sino!
Kaya pakiusap, tumahan ka na.
O, ano'ng problema, prinsesa ko?
Nandito na si Ama.
Sige na, tumahan ka na!
Masaya ka na ba?
Aray ko!
Connie, gustong-gusto mo talaga ang ilong ni Ama.
Ardbeg!
Katapusan na ng nayong ito!
Bago umatake ulit ang angkan ng demonyo, kunin mo ang anak mo...
Anne...
Sinusubukan mo ba akong patahanin?
Napakabuti mo...
Ngunit kailangan ko 'tong gawin.
Ikaw...
Sinusubukan mo bang protektahan si Anne kahit nagkaganiyan ka na?
'Wag kang mag-alala.
Ikaw lang ang papatayin ko.
Hindi ko sasaktan si Anne at ang iba pa.
Hindi mo puwedeng patayin ang batang 'yan.
SI GOWTHER
Tagapagsalin ng subtitle: John Renz Tabigne